Senter for langsiktig politikk

Senter for langsiktig politikk (Langsikt) er en norsk tankesmie. Senterets fagsjef er Aksel Braanen Sterri, fagfilosof ved OsloMet og tidligere Dagbladet-kommentator. Styreleder er Eirik Mofoss, fagdirektør i Norad. Tankesmien ble stiftet i 2023.

Formål 
Ifølge nettsiden er Langsikt "en politisk uavhengig organisasjon med mål om å belyse noen av de viktigste, men mest neglisjerte, utfordringene i vår tid. Senteret jobber i skjæringspunktet mellom forskning og politikk, for en bedre prioritering av samfunnets ressurser og skal drive samfunnsanalyse, utvikle forslag til politikk, bidra i offentlige diskusjoner og være en møteplass for alle som er interessert i langsiktig og kunnskapsbasert politikk."

Virke 
Senterets prioriterte områder er å utvikle politikk som gjør samfunnet tryggere i møte med trusler som pandemier, ekstreme klimaendringer og fra avansert kunstig intelligens, bedre ivaretar interessene til framtidige generasjoner og bidrar til økt global velferd for mennesker og dyr.

Langsikt deltar i samfunnsdebatten, rådgir politikere og næringslivsledere, og utgir publikasjoner. De organiserer arrangementer og jevnlige seminarer i Oslo. Senteret publiserer notater om tema de jobber med, gir innspill på politiske høringer og skriver kronikker i nasjonale medier.

Personer tilknyttet Langsikt 
Peder Skjelbred (stabssjef), Aksel Braanen Sterri (fagsjef), Eirik Mofoss (styreleder).

Fagrådet består av Camilla Stoltenberg, Vidar Helgesen, Steinar Holden, Sigrid Bratlie, Sirianne Dahlum, Ingrid Hjort, Dan Banik, Tore Wig, Live Kleveland og Andreas Kotsadam.

Finansiering 
S‍enter for langsiktig politikk er et ideelt AS og er finansiert av frivillige gaver fra stiftelser og privatpersoner.

Referanser 

Norske tankesmier